‘PPS’ลุยไฟวันนี้ตปท.ขอร่วมทุน
โพสต์ทูเดย์ PPS พร้อมเทรดหุ้นวันนี้ เข้าตลาดเอ็ม เอ ไอ มาเลย์สิงคโปร์ขอร่วมทุน เพิ่มงานในมือ จบไตรมาส 3 เล็งปันผล
26 ก.ย. 2555

โพสต์ทูเดย์ PPS พร้อมเทรดหุ้นวันนี้ เข้าตลาดเอ็ม เอ ไอ มาเลย์สิงคโปร์ขอร่วมทุน เพิ่มงานในมือ จบไตรมาส 3 เล็งปันผล
นายสมภพ ศักดิ์พันธ์พนม ประธานเจ้าหน้าที่บริหาร บริษัท แอสเซท โปร แมเนจเม้นท์ (APM) กล่าวในฐานะที่ปรึกษาทางการเงินบริษัท โปรเจค แพลนนิ่ง เซอร์วิส (PPS) ซึ่งหุ้นจะเข้าซื้อขายในตลาดหลักทรัพย์ เอ็ม เอ ไอ (mai) วันที่ 26 ก.ย.นี้ เป็นวันแรกในราคาจองหุ้นละ 0.70 บาท ว่า ผลตอบรับจากการไปโรดโชว์มา 7 จังหวัด ผู้ลงทุนได้จองหุ้นทั้งหมด 2,300 ราย นับว่าการกระจายหุ้นสูงสุดเท่าที่มีการจองหุ้นไอพีโอในเอ็ม เอ ไอ ที่ผ่านมา เฉลี่ย 1,2001,300 ราย 
นายพงศ์ธร ธาราไชย ผู้ช่วยกรรมการผู้จัดการฝ่ายธุรการและการเงิน PPS กล่าวว่า การนำบริษัทเข้าตลาดหุ้นเพื่อต้องการขยายฐานการรับงานและลูกค้ามากขึ้น โดยระหว่างการเตรียมตัวเข้าเอ็ม เอ ไอ เริ่มมีลูกค้าต่างชาติ 23 ราย เข้ามาเจรจาเพื่อร่วมทุน คาดว่าการเจรจากับทางสิงคโปร์จะได้ข้อสรุปภายในปีนี้ ส่วนมาเลเซียน่าจะสรุปได้ในปีหน้า
สำหรับผลงานปีนี้ คาดว่าจะมีรายได้ 270 ล้านบาท โตขึ้น 10% และหลังประกาศงบไตรมาส 3 บอร์ดอาจพิจารณาจ่ายเงินปันผล